**HAJDÚSZOBOSZLÓ VÁROS SPORTKONCEPCIÓJA**

**2018-2024.**

1. **Bevezetés**

Hajdúszoboszló Város 1997-től folyamatosan rendelkezik sportkoncepcióval, illetve ahhoz kapcsolódóan sporttámogatási rendszerrel.

Az országos és a helyi társadalmi, gazdasági változásokat figyelve, a várható hatásokra építve a Turisztikai, Kulturális, Sport Bizottság aktualizálta Hajdúszoboszló Város Sportkoncepcióját. Az előkészítő munkálatok során a sportszervezetek, intézmények írásban tájékoztatták a Bizottságot jelenlegi helyzetükről, fejlesztési elképzeléseikről. Hasznos információkat közvetített a sportpályázati rendszerben megjelenő adatbázis és a szakmai beszámolók.

A kulturális élet és a humán szféra több más területéhez hasonlóan, a sportkultúra fejlesztése, *működtetése csak* ***tervezetten*** *lehet hatékony*, az átgondolt, hosszabb távra szóló elképzelések, tervek s azok következetes megvalósítása, betartása hozhat előrelépést. **Az Önkormányzat továbbra is *kiszámítható szerepet kíván vállalni* a város sportéletében.**

A sportkoncepció tehát nem intézkedési terv, a cél az elkészítéskor rögzíteni a helyzetképet és a következő évekre **a legfontosabb tennivalókat, megjelölni a sportágazat kötelező és önként vállalt feladatainak kereteit,** tájékoztatást adni az önkormányzatszerepvállalásának irányairól, mértékéről.

1. **Jogszabályi környezet**

1. A Bizottság a *sportkoncepció és sporttámogatási rendszer* újra alkotása során – összhangban az Európai SportChartával, a Nemzeti Sportstratégiával, valamint a város ágazati koncepcióival – az alábbi jogszabályokat vette figyelembe:

* Magyarország Alaptörvénye;
* Magyarország helyi önkormányzatairól szóló 2011. évi CLXXXIX. törvény;
* a sportról szóló 2004. évi I. törvény;
* az államháztartásról szóló 2011. évi CXCV. törvény;
* a nemzeti köznevelésről szóló 2011. évi CXC. törvény;
* az egyesülési jogról, a közhasznú jogállásról, valamint a civil szervezetekről szóló 2011. évi CLXXV. évi törvény;
* a Polgári Törvénykönyvről szóló 2013. évi V. törvény;
* Sportorvoslás és a sportegészségügyről 2015/2004. (VII.13.) Kormányrendelet;
* Hajdúszoboszló Város Önkormányzat 12/2006. (IV.27.) számú sportról szóló önkormányzati rendelete;
* Hajdúszoboszló Város Önkormányzata évi költségvetési rendelete;
* az uniós normák.

1. **A sportkoncepció alapelvei**

A testnevelés és sport az egyetemes és nemzeti kultúra szerves része, annak lényeges alkotó eleme.

A sport a személyiség formálásának, az egészség megőrzésének és a teljesítőképesség fokozásának egyik leghatásosabb eszköze.

A sportoláshoz való jog az állampolgárok - alkotmány által biztosított - alanyi joga. A testnevelés és sport egyes területei egymással kölcsönösen összefüggő és egymásra ható egészet képeznek, ezért a sport harmonikus, arányos fejlesztése egyaránt állami, önkormányzati és társadalmi feladat.

Az **önszerveződés**, a társadalmi jelleg és a demokratizmus a korszerű sportélet lényegi jellemzői.

Lehetővé kell tenni, hogy a sport valamennyi társadalmilag hasznos funkciója érvényesüljön és értékeinek megfelelő támogatást, nyerjen:

* az egészségmegőrzés;
* az ifjúság erkölcsi - fizikai nevelése, személyiségformálása;
* a nemzeti öntudat erősítése, az egészséges lokálpatriotizmus kialakítása;
* a mozgáskultúra, mozgásműveltség, a cselekvésbiztonság fejlesztése;
* a tisztességes játék (fair play), az esélyegyenlőség kiteljesedése;
* a szórakozás és szórakoztatás;
* a közösségi együttélés és a társadalmi mobilitás segítése;
* a gazdasági vállalkozás – sportturizmus elősegítése;

Hajdúszoboszló Város Önkormányzata a sportot az egészségmegőrzés, betegségmegelőzés egyik legfontosabb eszközének tekinti úgy a gyermek, mint a felnőtt generációk esetében is.

1. **Önkormányzati célok, feladatok**

Az alapelveknél megfogalmazott értékek megteremtése, biztosítása érdekében az

Önkormányzat az alábbi célokat, feladatokat határozza meg:

* Az Önkormányzat az anyagi lehetőségei függvényében továbbra is **támogatja**a városi sporttevékenységet*.*
* A lakosság minden rétegének ösztönzése a sportolásra.
* A sportélet alapját képező óvodai, iskolai testnevelés és sport tárgyi feltételeinek javításában történő közreműködés.
* Az önkormányzati tulajdonú sportlétesítmények **fenntartása,** állagának megóvása, **lehetőség szerinti korszerűsítése, fejlesztése**.
* A szabadidősport területén az egészséges életmód népszerűsítése érdekében, a kínálat bővítése mellett az egészségmegőrzéssel, rekreációval sportszervezetek programjainak, tevékenységeinek támogatása, valamint önálló rendezvények szervezése, a szabadidősport helyi feltételeinek javítása.
* **Együttműködés** a sporttal foglalkozó helyi szervezetekkel*.*
* Kimagasló hazai, nemzetközi eredményességet produkáló szakosztályok, csapatok, versenyzők támogatása. A kiemelkedő eredményeket elért sportolók és sportszakemberek elismerési rendszerének kialakítása, működtetése.
* A fenti sportágak utánpótlásrendszerének támogatása, a tehetségek kiválasztásának és gondozásának biztosítása.
* Jó kapcsolat ápolása a Berettyóújfalui Tankerületi Központtal a diáksport fejlesztése érdekében.
* Az egészségkárosultak, a fogyatékkal élők sportjának fokozott figyelemmel kísérése.
* A testvérvárosi kapcsolatokon belül a sport szerepének szélesítése.
* Az eddig elért sportértékeink megőrzése.

1. **Önkormányzati sportigazgatás**

Az Önkormányzat számára a sporttörvényben előírt sportigazgatási feladatok

ellátását, valamint a sportkoncepcióban rögzített tevékenységek koordinálását a Polgármesteri Hivatal látja el.

Az igazgatási, szervezési, koordinálási feladatok főbb elemei:

* Hajdúszoboszló Város Önkormányzatának Képviselő-testülete, illetve a Turisztikai, Kulturális, Sport Bizottság munkájának előkészítése, segítése (előterjesztések, tájékoztatók, beszámolók), az általuk hozott határozatok végrehajtása.
* A szakterületre vonatkozó jogszabályokban a fenntartóhoz és a jegyzőhöz delegált államigazgatási hatósági feladatok előkészítésében, végrehajtásában való részvétel.
* Sportfejlesztési és sporttámogatási célok meghatározásának előkészítése, végrehajtása.
* Közreműködés a városi sportkoncepció végrehajtásában, a koncepció aktualizálásának figyelemmel kísérése, indokolt esetben a módosítási javaslatok előkészítése.
* Sportlétesítmények működésének szakmai irányítása illetve felügyelete. Javaslattétel a felújításokra, fejlesztésekre vonatkozóan.
* A *„Hűse Károly díj Hajdúszoboszló Város Sportjáért”* kitüntetés gondozása.
* *„Városi* *év sportolója díj”* gondozása.
* Kapcsolattartás a testneveléssel és a sporttal foglalkozó szervezetekkel.
* Közreműködés a városi sportesemények szervezésében.
* Az Önkormányzat sport pályázati rendszerének működtetése, támogatások célirányos és jogszerű felhasználásának ellenőrzése.
* Közreműködés a helyi versenysport, a gyermek- és ifjúsági sport (óvodai sport, iskolai testnevelés, diáksport, utánpótlás-nevelés), a szabadidősport feltételeinek biztosításában.
* Közreműködés a város nemzetközi sportkapcsolatainak szervezésében.
* Közreműködés a sportszervezetek által szervezett nagyobb hazai és nemzetközi események szervezésében.
* A helyi sportfeladatok ellátása érdekében együttműködés a városi, kistérségi, megyei, regionális, országos sportszervezetekkel, a Berettyóújfalui Tankerületi Központtal, a Magyar Olimpiai Bizottsággal, a sportban érdekelt társadalmi és gazdasági szervezetekkel.
* Pályázati lehetőségek figyelemmel kísérése, pályázatokon való részvétel, az önkormányzati fenntartású intézmények segítése a pályázatok elkészítésében.
* A város sporttörténelmi hagyományainak, értékeinek megóvásának, „életben tartásának” segítése.
* A mozgásgazdag, egészséges életmód népszerűsítése.

1. **A mozgásfejlesztés és lehetőségei a Hajdúszoboszlói Egyesített Óvodában**

A Hajdúszoboszlói Egyesített Óvoda **Pedagógiai programja** azokat az elveket tartalmazza, mely szerint a mozgás a gyermek legtermészetesebb megnyilvánulási formája, valamint fejlődésének és tudatos fejlesztésének alapja. A **rendszeres mozgástevékenység** kedvezően befolyásolja a szervezet növekedését és fontos szerepet játszik a gyermekek **egészségének megóvásában**.

A gyermekeket körülvevő **felnőttek szemléletétől** és a megfelelő **feltételek megteremtésétől** függ, hogy megmarad-e természetes mozgáskedvük és igényük.

Az óvodai mindennapi tevékenységek egyik fontos **célja** a gyermek egészséges életvitelének kialakítása a rendszeres, örömmel végzett mozgással. **Feladata** a gyermek természetes mozgáskedvének megőrzése, a mozgás megszerettetése, mozgástapasztalatok bővítése, megfelelő mozgáskészség kialakítása, a testi képességek fejlesztése. A mozgáson keresztül az értelmi struktúrák és a szociális képességek fejlesztése.

A város óvodáiban a tárgyi és személyi feltételek **folyamatos és** **fokozatos fejlesztésére** van szükség ahhoz, hogy ezen intézmények eleget tudjanak tenni az alapprogramban meghatározott óvó-védő-nevelés és szociális funkcióknak.

Állandó rendezvények biztosítják a közösségi mozgásfejlesztést: **Ovi-foci, Ovi-olimpia, Ovi-maraton.** Az MLSZ utánpótlás programjában **ovifoci** foglalkozásokon vesznek részt a kiválasztott nagycsoportos gyermekek. Mindegyik óvodában 1 óvodapedagógus rendelkezik az MLSZ által szervezett **„Grassroots Szervező” végzettséggel.**

**Szivárvány Óvoda** (4200 Hajdúszoboszló, Attila u. 51/b.)

Ahelyi pedagógiai gyakorlatuk fontos **célja** elősegíteni az óvodáskorú gyermekek sokoldalú fejlődését, a gyermeki személyiség teljes kibontakoztatását, a hátrányok csökkentését. **Feladatuk** optimálisan biztosítani a gyermekek fejlődését, tudatosan alakítani **a testi, lelki, szociális, értelmi** képességeiknek a megerősítését, amelyek az iskolai életre alkalmassá teszik őket, fejlesztő hatású tevékenységek tudatos pedagógiai tervezése, irányítása.

Az udvaron 72 m2-es udvari **játékszín** található, így kedvezőtlen időjárás esetén is biztosítani tudják a gyermekek levegőn való tartózkodását. **Az óvoda udvara**, az udvari játékok alkalmasak a gyermekek fejlődését biztosító, változatos tevékenységre, melyek esztétikusak, a gyermekek testi szükségleteinek, mozgásigényének kielégítését szolgálják. Sporteszközökkel felszerelt **tornaszobában** biztosítják a gyermekek mozgásfejlesztését.

8 fő szakképzett óvodapedagógus biztosítja a gyermekek fejlesztését. **Az óvodapedagógusok** magas szintű módszertani tudással rendelkeznek, **támogató attitűd** jellemzi őket. **Felkészültek** mozgásfejlesztésre, egyéni bánásmód alkalmazására, a tanulási nehézségek kezelésére, tehetségek gondozására. Az alkalmazott módszereik igazodnak a gyermekközösséghez, a gyermekek életkori sajátosságaihoz. A tervezőmunkájukban figyelembe veszik a gyermekek igényeit, adottságait.

**Lurkó Óvoda** (4200 Hajdúszoboszló, Törökdomb u. 11.)

Pedagógiai felfogásuk szerint a **mozgás** a gyermek legtermészetesebb megnyilvánulási formája, valamint fejlődésének és tudatos fejlesztésének alapja. Tapasztalataik szerint a kötetlen mozgások gyakorlása, a mozgásigény teljes kiélésére a gyermekeknek egyre szűkül a lehetősége a családokban. **Céljuk** a gyermekek mozgáskultúrájának kiemelt fejlesztése. **Feladatuk** a gyermekek összerendezett mozgásának és testi képességei fejlődésének elősegítése, mozgás igényük kielégítése a mindennapos szervezett mozgás biztosításával. A rendszeres testedzés elősegítése.

Jól felszerelt csoportszobák és tágas **tornaterem** áll a gyermekek rendelkezésére, mely a programjukban megfogalmazott feladatok megvalósításához nagy segítséget jelent. Az épülethez nagy, füves, parkosított**, fa játékszerekkel felszerelt játszóudvar** tartozik, mely tág lehetőséget biztosít a **szabad** mozgáshoz és **játékhoz**. Az OVI-SORTPÁLYA építése folyamatban van.

**Nevelőtestületükre** jellemző a befogadó **nyitottság, aktivitás, kreativitás**. Pedagógusaik (8 fő) többéves szakmai gyakorlattal végzik színvonalas munkájukat. **Több óvodapedagógus is szakvizsgával rendelkezik.**

**Bambínó Óvoda** (4200 Hajdúszoboszló, Rákóczi u. 84.)

Óvodai nevelésünk **célja** a teljes gyermeki személyiség fejlesztése tevékenységek által és tevékenységeken keresztül. A tevékenységközpontú programuk lényeges eleme a **mozgás**. Mivel a mozgásfejlődés és a szellemi fejlődés szoros kapcsolatban áll, ezért maximálisan biztosítják a mozgás lehetőségét. Elvük a **mozgás derűs légkörének** megteremtése, amely **élmény** a gyermekek számára, s jól fejleszti motoros képességeiket is. Kedveltek a mozgásfejlesztő játékaik, s a szép tágas környezet is kiváló helyszínt biztosít a mozgás és a játék megvalósításához. Az óvodában nő a számuk a hátrányos helyzetű, sajátos nevelési igényű gyermekeknek. Számukra különösen fontos a **korai mozgásfejlesztés**, a fejlődés lehetőségének biztosítása.

**Udvaruk tágas** füves, fás, **csendes,** a gyermekek kedvenc játszó és találkozási helye, hiszen sokszínű, változatos, élményt nyújtó tevékenységi lehetőséget kínál.Vegyes életkorú csoportjaik részére jól felszerelt, igényesen berendezett, tágas csoportszobák, és **tornaszoba** áll rendelkezésre. Az OVI-SORTPÁLYA építése folyamatban van.

**Az óvodapedagógusok** jól képzettek, jellemző rájuk abefogadás, nyitottság, aktivitás, kreativitás. Az egyéni képességeiket, értékeket igyekeznek maximálisan kihasználni a gyermekek tudatos fejlesztése érdekében.

**Mesevár Óvoda** (4200 Hajdúszoboszló, Kovács Gyula u. 24.)

**Céljuk** a helyi pedagógiai gyakorlatból adódóana gyermekek **testi-lelki gondozása**, érzelmi biztonságuk megteremtése. **Kiemelt feladatuk** ezen a területena rendszeres mozgás iránti igény megalapozása. A 3-7 éves gyermekek egészséges testi fejlődésének biztosítása nem képzelhető el a rendszeres, **játékban gazdag**, az egyéni képességeket figyelembe vevő, **kellő aktivitást és terhelést biztosító** **mozgás** nélkül. Kitűzött nevelési **céljukat** a gyermekek szükségleteinek, tevékenységeinek és képességeinek figyelembe vételével **egyéni adottságaikból** kiindulva valósíthatják meg.

**Tornaszobájuk** kiváló lehetőséget biztosít nem csak a mozgás igény kielégítésére, a mozgásfejlesztésre, hanem különböző rendezvények lebonyolítására is.

Két **tágas udvarrésszel** rendelkeznek: egyik udvaron betonozott és füves terület, a másik udvaron gumilappal bevont és füves terület is található. A felületek sokszínűsége lehetővé teszi, hogy eső után is tudjunk az udvaron tartózkodni.

Szakképzett **óvodapedagógusaikra** ( 6 fő) jellemző a **szakmai elhivatottság**, az inkluzív nevelés, empátia, folyamatos önképzés és továbbképzésen való részvétel, az új iránti fogékonyság.

**Liget Óvoda** (4200 Hajdúszoboszló, Hőforrás u. 145.)

Az óvoda 2014-ben elnyerte a **„Zöld Óvoda” címet,** a helyi pedagógiai gyakorlatukat erre építve írták meg. A program **célja** a gyermekek különböző szociokulturális hátterét figyelembe véve, a környezeti nevelés és az egészséges életmód kialakítása, a **testi kinesztetikus mozgás** (tehetségműhely) során az idegen nyelvi szakkifejezések használata, beépítése a gyermekek szókincsébe, a kialakított **szabadtéri tornapályán** a nagymozgások biztosítása a gyermekek számára.

Nagy területű **udvarunkat** fás, bokros részek, kerti tó, sziklakert, veteményeskert, lepkekert, csodaút teszi tagoltabbá, ahol a gyerekek évszakoknak megfelelően szerezhetnek közvetlen tapasztalatot. Nagymozgásuk fejlődését az **igényes udvari játékok** segítik.Nagy betonos területen, görkorcsolyázási, biciklizési és kismotorozási lehetőség van. **Tornatermük** nagyméretű, mely minden mozgásfejlesztő eszközzel fel van szerelve, Ayres eszközeinkkel nemcsak a „Napocska” csoport gyermekeit tudjuk fejleszteni. A tornateremben mozgásos tehetséggondozás is történik. Az OVI-SORTPÁLYA építése folyamatban van.

Nevelőtestületük szakmailag jól felkészült, gyermekszerető, nyitott, aktív. A 8 óvodapedagógus **elkötelezett, kreatív, szakmai- pedagógiai megújulásra** kész, akikre jellemző a szeretetteljes befogadás, elfogadás. 1 óvodapedagógus „Kölyök fitness gyermek **aerobik oktató**” végzettséggel rendelkezik.

**Aranykapu Óvoda** (4200 Hajdúszoboszló, Arany János utca 8.)

Nevelőmunkájukat 1992-től a Freinet-pedagógia szellemében végzik. Helyi pedagógiai gyakorlatukat az óvodai nevelés országos alapprogramjának követelmény rendszerére építve, a **Hétköznapi varázslatok, Óvodai nevelés Freinet-elemekkel** OKI minősített óvodai programját átvéve készítették el.

**Céljuk,** egészséges, biztonságos környezetben a gyermekek egészséges életmódra nevelése, az **egészséges életvitel** iránti igényének alakítása, valamint testi fejlődésének elősegítése. A legfontosabb, egészségesen éljenek, mozogjanak és tartózkodjanak sokat a szabadban a gyermekek. Az óvodások mozgásfejlesztése kiemelt feladat, melyet indokol mozgásszegény életmódjuk.

Az óvoda épülete előtt és mögött udvari játékkal felszerelt füves és homokos játszótér biztosítja a gyerekek szabad mozgását. 6 különálló csoportszoba, mosdóblokk és tornaszoba szolgálja a gyermekek biztonságát, kényelmét, nevelésük környezeti feltételét. Az Aranykapu óvodában is fontosnak tartják, hogy az ott dolgozó 12 szakképzett óvodapedagógusés más munkatársak is szakmai **elhivatottsággal,** gyermekszeretettel, igényességgel lássák el feladatukat. A nevelőtestületet szakmai önmegvalósítás, nevelési egység, együttműködés jellemzi.

**Aprónép Óvoda** (4200 Hajdúszoboszló, Rákóczi utca 21.)

**Céljuk** elősegíteni a hozzájuk járó gyermekek sokoldalú fejlődését, személyiségük teljes kibontakoztatását, esetleges hátrányaik csökkentését, elősegíteni sikeres iskolai beilleszkedésüket.A nevelésük alapvető **feladata** a gyermekek testi és lelki szükségleteinek kielégítése. **A mindennapi szervezett mozgás** biztosításával **célunk az egészséges életvitel kialakítása**. Fontos feladatunk a gyermekek mozgáskedvének megőrzése, a testi képességek, az erő, állóképesség, ügyesség, gyorsaság fejlesztése.

Az óvodaépületét, udvarát, berendezését oly módon alakították ki, hogy **a gyermekek biztonságát és kényelmét szolgálja.** Udvaruk hatalmas, fás, jól felszerelt, rendezett. A város sík földrajzi fekvésétől eltérő ritkaságként kicsiny domboldal található rajta, mely télen szánkózásra alkalmas. A csoportoknak külön udvarrésze van, melyen külön homokozó, testméreteiknek megfelelő kombinált fa, illetve szabványnak megfelelő játékok, mászókák és egyéb mozgásra inspiráló eszközök találhatók. A nagyméretű fedett filagória, minden évszakban sokféle tevékenység megvalósítására ad lehetőséget.

**Nevelőtestületük** (6 fő) elhivatott, szakmailag jól felkészült, képzett, stabil. Jellemző rájuk a gyermekek szeretetteljes befogadása és nevelése, erkölcsi és közösségi szokás-normarendszerük megalapozása, képességeik tudatos fejlesztése.

**Manókert Óvoda** (4200 Hajdúszoboszló, Ady Endre utca 54.)

Az óvoda fejlesztő munkája a szabad játékra, a környezet tevékeny megismerésére, a **mozgásra,** illetve a művészeti nevelésre alapozódik. **Céljuk,** hogy legyen természetes az óvodáskorúak számára az egészséges életmód; legyen egészséges önbecsülésük, önbizalmuk.

Tágas, füves udvarral rendelkeznek, ahol az udvari **nagymozgást** fejlesztő fajátékok sokoldalúan kielégítik a gyermekek mozgásigényét. Fedett filagória biztosítja a gyermekek számára a mindenkori szabad levegőn való tartózkodást, mindennapi testnevelést, mozgási lehetőségeket, a szabad játékot. Udvaruk két részre van tagolva, mindkét udvarrészen változatos kültéri játékok, eszközök, egy-egy maxi nagy **trambulin, rollerek, motorok, triciklik** segítik a nagymozgások fejlődését. **Görkorcsolyáikkal** a gyermekek egyensúlyérzékét, mozgáskoordinációjukat, testsémáját fejlesztjük. Nagy aulájukat tornateremként használják. **Ebben az óvodában nincs tornaterem, tornaszoba.**

Az alkalmazotti kör tagjai szakképzettek, innovatívak, szakmai ambícióval rendelkezők. Képesek az együttműködésre, egymás munkájának, egymás és a gyermekek személyiségének tiszteletben tartására, elfogadására. 8 óvodapedagógus segíti a gyermeki fejlődések kibontakoztatását.

1. **Iskolai testnevelés, diáksport**

**Az iskolai testnevelés megfelelő szintű fenntartása, fejlesztése az iskolai alapellátás részeként állami feladat.**

Az iskolai testnevelés és a diáksport magában foglalja az oktatási intézmények tanulóinak testnevelési és sporttevékenységét, a tanórai és a tanórán kívüli, iskolában végzett sporttevékenységet csakúgy, mint az iskolán kívüli keretben végzett különböző diáksportrendezvényeken zajló testgyakorlást, testedzést és játékokat, mozgásos alkalmakat.

Az egészséges életmódra nevelés a család, az iskola és a társadalom együttes feladata. A társadalmi helyzettel és az életmódbeli változásokkal összefüggésben azonban a sportos életmód és az egészségmegőrzés területén egyre inkább elmozdulás tapasztalható az iskola irányába. A gyerekek számára az iskolai intézményes sporttevékenység az egész aktív életre szóló szokások kialakításának egyszeri, megismételhetetlen lehetősége. Ezt a helyszínt és ezt az életkort kell minél előnyösebb helyzetbe hozni a társadalmi prevenció érdekében.

Ez az alapfeladat alátámasztható biológiai oldalról is: a sport, testedzés nélkül fiataljaink elmaradnak örökletes lehetőségeiktől, kisebbek, gyengébbek, betegesebbek lesznek.

Különösen lényeges a fizikai aktivizálás, a megfelelő mozgásterhelés a serdülőkorban. Az ekkor elért maximum meghatározó az élet hátralévő részében. Mindez önmagában is alátámasztja a társadalomnak a köznevelésben kifejezésre jutó felelősségét az iskolai testnevelés és sport területén. *A testnevelés nem egyszerűen tantárgy*, hanem terület, amely hivatott egyensúlyt tartani a szellemi képzés „másként ható” terhelésével, ami az egész személyiségfejlődést és életmódot alakítja.

Nem kevésbé fontos az iskolai testnevelés és a sport pedagógiai, pszichológiai megalapozottsága. A sport révén megtanulják a siker és a kudarc elviselését, a tehervállalás örömét, az ítéletalkotás felelősségét, a konfliktustűrést és -kezelést, a közösségi élet szabályait, vagyis mindazt, aminek hiánya a mai társadalom mentálhigiénés gondjaiban kifejeződik.

**Intézményi tárgyi és személyi feltételek**

A **Berettyóújfalui Tankerületi Központ** által fenntartott köznevelési intézmények:

* [**Éltes Mátyás Általános Iskola és Kollégium Egységes Gyógypedagógiai Módszertani Intézmény**](http://www.eltesmatyasisk.hu/) **(4200 Hajdúszoboszló, Dózsa György út 10-12 sz.)**

Személyi feltételek:

1 fő testnevelő tanár

Tárgyi feltételek:

Tornaterem,

Salakpálya,

Udvar,

Játszótér,

Sporteszközök rendelkezésre állnak

* **Gönczy Pál Sport és Két Tanítási Nyelvű Általános Iskola (4200 Hajdúszoboszló, Kálvin tér 7-8 sz.)**

Személyi feltételek:

4 fő testnevelő tanár,

Közülük: kézilabda, labdarúgó, kosárlabda, úszás, tenisz, atlétika edzői képesítések.

Tárgyi feltételek:

3 Tornaterem,

salak pálya

20m x 40m bitumenes pálya,

Udvar,

Játszótér,

Sporteszközök rendelkezésre állnak

* **Hajdúszoboszlói Bárdos Lajos Általános Iskola (4200 Hajdúszoboszló, Arany János utca 2. sz.)**

Személyi feltételek:

2 fő főiskolai végzettségű testnevelő tanár, 1 fő egyetemi végzettségű testnevelő tanár, 1 fő testnevelő speckoll. tanító

Közülük: 2 fő kosárlabda edzői, 1 fő aerobic edzői végzettség, HRG gyógyúszás - foglalkoztató képesítés

Tárgyi feltételek:

Tornaterem, tornaszoba,

Udvar, sportudvar (felújításra váró kosárlabda pálya),

20m x 40m bitumenes pálya,

Játszótér, (felújításra vár)

Sporteszközök rendelkezésre állnak

* **Hőgyes Endre Gimnázium (4200 Hajdúszoboszló, Rákóczi utca 44. sz.)**

Személyi feltételek:

3 fő középiskolai testnevelő tanár, 2 fő testnevelő tanár, 1fő óraadó testnevelő tanár

Közülük: kézilabda edzői, alapfokú ökölvívó edző, segédedzői képesítések: kézilabdázás, kosárlabdázás, labdarúgás, atlétika, úszás, röplabdázás, torna

Tárgyi feltételek:

2 tornaterem 20x10 m illetve 18x9 m iskolai használatban. Külön szerződés alapján Városi Sportház.

Sportudvar: bitumenes kézilabda-pálya, rekortán borítású kézilabdapálya, salakos futópálya, súlylökő-pálya, rekortán borítású távolugró pálya.

Játszótér,

Sporteszközök rendelkezésre állnak, egy részük fejlesztésre szorul.

* **Pávai Vajna Ferenc Általános Iskola (4200 Hajdúszoboszló, Hőforrás u. 143.)**

Személyi feltételek:

1 fő egyetemi végzettségű testnevelő tanár, 1 fő testnevelő tanár, edző

3 fő szakkollégiumi végzettséggel rendelkezik,

1 fő műveltségterületi végzettséggel.

Bozsik edző 3 fő.

Tárgyi feltételek:

Tornaterem, tornaszoba,

20m x 40m salakpálya

20m x 40m bitumenes pálya,

200 m-es 3 futósávos atlétikai körpálya salakborítással,

Játszótér,

Beltéri kondi gép

Sporteszközök rendelkezésre állnak

* **Thököly Imre Két Tanítási Nyelvű Általános Iskola (4200 Hajdúszoboszló Kölcsey utca 2-4. sz.)**

Személyi feltételek:

1. fő testnevelő tanári végzettség

Közülük: 2 fő középfokú úszóedzői, 1 fő kosárlabda edzői, 1 fő MLSAZ edzői, UEFA A diploma, 1 fő MLSZ „C” diploma

Tárgyi feltételek:

Tornaterem, tornaszoba,

Udvar,

20m x 40m bitumenes pálya

20m x 40m salakos pálya

10m x 20m füves pálya

Szabadtéri kondipálya

Játszótér,

Sporteszközök rendelkezésre állnak

A **Berettyóújfalui Szakképzési Centrum** az alábbi köznevelési intézményeket tartja fenn Hajdúszoboszlón:

1. **Berettyóújfalui Szakképzési Centrum Közgazdasági Szakgimnáziuma (4200 Hajdúszoboszló, Gönczy Pál utca 17.)**

**Sporteszközök rendelkezésre állnak.**

2 fő főiskolai végzettségű testnevelő tanár

Közülük:1 fő aerobikedző, 1 fő labdarúgó edző UEFA B Licence

Tárgyi feltételek:

Kisméretű tornaterem,

20×40-es felújításra szoruló bitumenespálya,

felújításra szoruló salakos futópálya,

műanyag teniszpálya, helyette kondiparkot szeretne az intézmény

1. **Berettyóújfalui Szakképzési Centrum Bocskai István Szakgimnáziuma és Szakközépiskolája (4200 Hajdúszoboszló, József Attila utca 25.)**

Személyi feltételek:

1 fő főiskolai végzettségű testnevelő tanár

1 fő egyetemi végzettségű testnevelő tanár tollaslabda szakedző

1 fő óraadó egyetemi végzettségű testnevelő tanár

Tárgyi feltételek:

Tornaterem,

Konditerem 4 db kondicionáló géppel,

Fedett udvarrész, ahol a labdajátékok kivételével bármilyen mozgásforma gyakorolható,

20×40-es betonpálya,

20×40-es füves labdarúgópálya,

Sporteszközök rendelkezésre állnak.

A Hajdúszoboszlón működő intézmények a nemzeti köznevelésről szóló 2011. évi CXC. törvény 27. § (11) bekezdésében meghatározottak szerint szervezik meg a mindennapos testnevelést. A teljesítés öt testnevelés óra keretében történik, amelyből a tanuló legfeljebb heti két órát:

* a kerettanterv testnevelés tantárgyra vonatkozó rendelkezéseiben meghatározott tanórán való részvétellel,
* iskolai sportkörben való sportolással,
* kérelem alapján – sportszervezet, sportegyesület által kiállított igazolás alapján kiadott igazgatói engedéllyel – sportszervezet, sportegyesület keretei között szervezett edzéseken való sportolással

teljesíthet.

**Az iskolai testnevelés és diáksport legfőbb célja az ifjúság mind nagyobb hányadának biztosítani, megszervezni a rendszeres testmozgást, módszeres testgyakorlást.**

**A diáksport célja:** az iskola tanulói számára a rendszeres testmozgás lehetőségének megteremtése, az intézmény hírnevének és tekintélyének növelése, a tanulók iskolájukhoz való ragaszkodásának segítése. A diáksportban ugyanakkor nemcsak a nagy eredményeken vagy a versenyzők magas színvonalú szereplésén van a hangsúly, hanem a szabadidősport megfelelő működésén is.

A köznevelésről szóló 2011. évi CXC. törvény, kötelezően előírja az iskoláknak a mindennapos testedzés lehetőségének biztosítását, melyhez az iskolai sportkörök, esetleg külső sportegyesületek tevékenységei is beletartoznak.

Ennek megfelelően az iskolai diáksport a következő területeken tevékenykedik:

* A sportcsoportok iskolán belüli foglalkozásai, melyek rendszeres lehetőséget biztosítanak bizonyos sporttevékenységek végzésére (sportági foglalkozások, házibajnokságok szervezése);
* Az intézmények által szervezett sportcélú túrák, táborok;
* Az intézmények közötti sportesemények (kupák, tornák, bajnokságok);
* A városi szabadidősport-rendezvényeken való részvétel;
* A Magyar Diáksport Szövetség által kiírt Diákolimpiai felmenő rendszerű versenyek;
* A Magyar Diáksport Szövetséggel kötött licencia szerződés alapján Szakszövetségi Diákolimpiai felmenő rendszerű versenyek;
* Iskolák közötti városi alapfokú versenyek.

A Hőgyes Endre Gimnázium kivételével minden intézményben tornaterem, illetve kézilabda pálya méretű tornaterem hiány mutatkozik. Egyébként alapvetően adottak a mindennapos testnevelés feltételei, a sportszerekkel való ellátottság tekintetében is folyamatosan javulnak a körülmények, a költségvetéséből elfogadható összeg fordítható a sport támogatására. **A szakos ellátottság 100%-os, a testnevelő tanárok rendelkeznek különböző sportági edzői képesítéssel.**

A hajdúszoboszlói városi szintű diáksporteseményeket a Városi Diáksport Bizottság, illetve a Városi Testnevelési Munkaközösség szervezi és valósítja meg.

Kijelenthető, hogy a helyi köznevelési intézmények életében hagyományosan jelentős szerepe van a sportnak, az egészségmegőrzésnek. Nagy a versenyzési kedv, a felmenő rendszerben megszervezett diákolimpiai versenyeken. Igen magas az évente **országos döntőjébe** jutott diáksportolók száma (80 és 140 fő között!!!).

**Több évtizedes sikeres múlttal, több diákolimpiai bajnokkal büszkélkedhetünk!**

Többen vannak, akik elnyerték a „Magyar Köztársaság jó tanulója, jó sportolója” kitüntetést is (Hőgyes Endre Gimnázium, Thököly Imre Két Tanítási Nyelvű Általános Iskola).

Az kiváló eredményeket az iskolákban és a sportegyesületekben elvégzett koordinált, egyeztetett közös munka alapozza meg. Ezt segíti a jó együttműködés a Tankerület az iskola és az egyesületek között.

A Hőgyes Endre Gimnázium és az ott dolgozó pedagógusok több alkalommal is kitüntetésben részesültek a Magyar Diáksport Szövetség illetve a Hajdú-Bihar Megyei Diáksport és Szabadidő Egyesület részéről.

A városi diákolimpiai versenyek mellett az iskolák saját sportrendezvényeket is szerveznek (házi bajnokságok, témahéthez kötődő sportrendezvények, túrák, táborok, stb.).

**Az iskolai úszásoktatás** „minden diák tanuljon meg úszni” gondolat jegyében 2002. évben kezdődött. Nyugodtan kijelenthető, hogy ez a hajdúszoboszlói iskolai sport sikertörténete. Minden 2. osztályos tanuló az Önkormányzat által alkalmazott úszó szakedző közreműködésével, heti rendszerességgel tanítási órák keretében úszásoktatáson vett részt. A tárgyi feltételeket az önkormányzat biztosította. A közös munkában résztvevő szakedző, testnevelő tanárok, kísérő pedagógusok kiemelkedően jó szakmai kapcsolatot alakítottak ki. Az intézmények pedagógiai programjától függően a testnevelés órák keretében történő úszás a felsőbb évfolyamokon folytatódott.

Jelenleg a Tankerület és az Önkormányzat is alkalmaz egy – egy úszóedzőt. A Hungarospa Hajdúszoboszlói Zrt. biztosítja a tanmedencét, a Tankerület fedezi a tanulók szállítását. Az együttműködés eredményeképpen az úszásoktatás továbbra is eredményes.

A köznevelési intézmények és a sportegyesületek **kapcsolatrendszere** megfelelő.

1. **Utánpótlásnevelés, tehetséggondozás**

A gyermek- és ifjúsági sport támogatása a kulcsfontosságú feladatok közé kell, hogy tartozzon. A korosztály sportegyesületen belüli tevékenysége az **utánpótlás-nevelés** során valósul meg.

Az utánpótlás-nevelés kiemelését mindenképpen indokolja, hogy a tehetséges fiatalok számára biztosítani kell a megfelelő szintű képességfejlesztés lehetőségét. Ezt az elvet az Európa Tanács által kiadott Európai Sport Charta is konkrétan megfogalmazza: *az átlagosnál tehetségesebb sportolók számára meg* *kell adni „az egyéni sportteljesítmények javításának lehetőségét”.* Számunkra ugyanakkor a legfontosabb tény, hogy a Hajdúszoboszlói sportegyesületek nagy többségében mindenekelőtt gyermek- és ifjúsági korú gyermekek sportolnak, az egyesületekben elsősorban utánpótlás-nevelő munka folyik.

Célunk az lehet, hogy még több gyermek sportoljon rendszeresen, szervezett keretek és megfelelő körülmények között, versenyezzen hétről hétre jól felkészült szakemberek irányítása mellett.

Hajdúszoboszló Város Önkormányzatával kapcsolatban álló, pályázati rendszerben támogatott sportegyesületek, akik **utánpótlás csapataikat, sportolóikat a sportág országos szakszövetsége által, annak előírásai szerint szervezett bajnokságban, ranglista versenyeken szerepeltetik és versenyzőiket legalább heti három edzéssel készítik fel:**

* Hajdúszoboszlói Birkózó Sportegyesület Hajdúszoboszló, Rákóczi u.97. képviselője: Jónás Endre
* Kyokushin Karate Klub Hajdúszoboszló, Szilfákalja 8.

képviselője: Szabó Tamás

* Shotokan Karate Egyesület Hajdúszoboszló, Médy I. u. 5.

képviselője: Dihen Károly

* Kézilabda Klub Hajdúszoboszló Hajdúszoboszló, Bányász u.2/. II/5. képviselője: Balogh Sándor
* Hajdúszoboszlói Tollaslabda Sportegyesület Hajdúszoboszló, Isonzó 4. I/3. képviselője: Szilágyi Lóránd
* Hajdúszoboszlói Sakk Sportegyesület Hajdúszoboszló, Szilfákalja 18/F. képviselője: Baranyai Szabolcs
* Hajdúszoboszlói Sakkiskola Egyesület Hajdúszoboszló, Rigó zug 1/a. képviselője: Árva Károly
* Hajdúszoboszlói Árpád SE (úszás) Debrecen, Simonffy 47.

képviselője: Ludmány Lászlóné

* Hajdúszoboszlói Asztalitenisz Klub Hajdúszoboszló Bajcsy Zs.7. képviselője: Kelemen József
* Hajdúszoboszlói Sportegyesület Hajdúszoboszló, Sport utca 14.

képviselője: Marosi György Csongor

* Hajdúszoboszlói Porszem Lovas Egyesület Hajdúszoboszló, Somogyi u. 2/c. képviselője: Kiss Klára
* Hajdúszoboszló Kézilabda Sportjáért Közhasznú Egy. Hajdúszoboszló Tompa u.l8/a. képviselője: Dörgő Gyula

A széles körű sportágkínálat jellemző, az egyesületekben szakedzők, edzők, oktatók, edző-testnevelő tanárok dolgoznak. Az utánpótlásnevelés tekintetében elmondható, hogy az egyesületi munka jólszervezett, jól felépített, eredményes, előremutató. Az edzők szinte minden sportágban kiemelkedő, országosan is elismert szakmai munkát végeznek. Több egyesület fejlesztési elképzelései között szerepel az edzőképzésen, edző továbbképzésen való részvétel.

1. **Versenysport**

Versenysporton a sportági szakszövetségek versenyrendszerébe foglalt, versenynaptár és szakmai program alapján végzett tevékenységet értünk.

A sport versenyrendszerét illetően a sporttörvény hivatásos, amatőr és vegyes (nyílt) versenyrendszert határoz meg a szakszövetségek számára.

A versenysport szórakoztató szerepe is jelentős lehet. A szurkoló az izgalmakért és a látványosságért nézi meg a versenyeket, Ez a szabadidő eltöltésének egyik hasznos formája, egyben kikapcsolódást és felüdülést jelenthet a néző számára.

A sportról szóló törvény a helyi önkormányzatok feladatai között nem említi a **versenysport-élsport támogatását**, ez az Önkormányzat önként vállalt feladata.

A versenysport támogatásának, értékelésének elveit, elismerését helyi szinten szükséges meghatározni. A versenysport eredményei az országos és a nemzetközi versenyeken elért sikerek pozitív húzóhatást jelentenek a gyermek- és ifjúsági sport (az óvodai sport, az iskolai testnevelés, a diáksport, az utánpótlásnevelés) és a szabadidősport számára. De pozitív hatása lehet a városmarketing, városimázs, társadalmi kapcsolatok területén, növelhetik a városunkban élő emberek azonosságtudatát, kötődését lakóhelyükhöz.

Az **Olimpiai Játékokon való szereplés rendkívüli jelentőséggel bír. Holoda Péter úszó** olimpiai szereplése és világbajnoki bronzérme példaértékű korszakos esemény Hajdúszoboszló versenysportjában.

**Továbbra is célunk az, hogy az** egyesületekben folyó tudatos utánpótlás-neveléssel, tehetséggondozással, illetve az élsportolók megfelelő támogatásával segítsük azon sportembereket, akik tehetségük, felkészültségük alapján a legnagyobb, legjelentősebb sporteseményeken is ott lehetnek, városunkat magas szinten képviselhetik.

Hajdúszoboszló Város Önkormányzatával kapcsolatban álló, pályázati rendszerben támogatott sportegyesületek:

* Hajdúszoboszlói Birkózó Sportegyesület Hajdúszoboszló, Rákóczi u.97. képviselője: Jónás Endre
* Kyokushin Karate Klub Hajdúszoboszló, Szilfákalja 8.

képviselője: Szabó Tamás

* Shotokan Karate Egyesület Hajdúszoboszló, Médy I. u. 5.

képviselője: Dihen Károly

* Kézilabda Klub Hajdúszoboszló Hajdúszoboszló, Bányász u.2/. II/5. képviselője: Balogh Sándor
* Hajdúszoboszlói Tollaslabda Sportegyesület Hajdúszoboszló, Isonzó 4. I/3. képviselője: Szilágyi Lóránd
* Hajdúszoboszlói Sakk Sportegyesület Hajdúszoboszló, Szilfákalja 18/F. képviselője: Baranyai Szabolcs
* Hajdúszoboszlói Sakkiskola Egyesület Hajdúszoboszló, Rigó zug 1/a. képviselője: Árva Károly
* Hajdúszoboszlói Árpád SE (úszás) Debrecen, Simonffy 47.

képviselője: Ludmány Lászlóné

* Hajdúszoboszlói Asztalitenisz Klub Hajdúszoboszló Bajcsy Zs.7. képviselője: Kelemen József
* Hajdúszoboszlói Sportegyesület Hajdúszoboszló, Sport utca 14.

képviselője: Marosi György Csongor

* Hajdúszoboszlói Porszem Lovas Egyesület Hajdúszoboszló, Somogyi u. 2/c. képviselője: Kiss Klára
* AERO Klub Hajdúszoboszló Repülőtér

képviselője: Monori György

* Hajdúszoboszlói Rhinoceros Amerikai Futball SE Hajdúszoboszló Bethlen u.23. fszt.1. képviselője: Kiss László
* ZANSHIN AIKIDO Klub Közh. Egy. Hajdúszoboszló Bányász 32. 4/13. képviselője: Fehér Tamara
* Amatőr Női Kézilabda SE. Hajdúszoboszló, Rákóczi u. 102.sz. képviselője: Nagy Ágnes
* Kárászos Tavi Sporthorgász Egyesület Hajdúszoboszló Malom sor 7. képviselője: Hunyadi László
* GÁZLÁNG Súlyemelő Egyesület Hajdúszoboszló, Gábor Á.114. képviselője: Ládi Imre Szilfákalja 29.III/2.
* Hajdúszoboszlói Herkules Sportegyesület Hajdúszoboszló Kenézy u.29/a. II/8. képviselője: Lukács Krisztián
* Hajdú Rendészeti Egyesület Hajdúszoboszló Kenézy u.29/a.II/8. képviselője: Lukács Krisztián
* Hajdúszoboszló és Vidéke Vízilabda Úszó Kh. SE, Debrecen Sinai u. 25. f.2. képviselője: Torday Gábor
* Papp László Ökölvívó Akadémia Debrecen Poroszlay u. 33. fsz. 3. képviselője: Szántó József
* Hajdúszoboszló Kézilabda Sportjáért Közhasznú Egy. Hajdúszoboszló Tompa u.l8/a. képviselője: Dörgő Gyula
* Hajdúsági Vándorok Közhasznú Túraegyesület Hajdúszoboszló Keleti u 39/E képviselője: Ispán László
* TEH-SHIN Karate SE Hajdúszoboszló, Bajcsy Zs. u. 68.

képviselője: Kiss László

A sportágválasztás lehetősége adott, az egyesületek távlatot mutatnak az utánpótláskorú sportolóknak.

1. **Szabadidősport**

A szabadidősport nem eredményorientált, hanem kedvtelésből, az egészség megőrzéséért, helyreállításáért, a mozgás öröméért, időtöltésként végzett sporttevékenység, testedzés.

A jövőkutatók szerint a XXI. század gazdaságának, társadalmának egyik legdinamikusabban fejlődő területe, stratégiai ágazata lesz a szabadidősport. Az állandó stressz, a mozgásszegény életmód, az egészségtudat megjelenése e terület alapvető felértékelődéséhez vezet.

A sporttörvény az önként vállalható feladatok sorában meghatározza a helyi önkormányzatok részére a szabadidősport feltételeinek fejlesztését, továbbá a nők és a családok sportjának, a hátrányos helyzetű társadalmi csoportok sportjának, illetve a tömeges részvétellel zajló sportrendezvények lebonyolításának támogatását, segítését.

Az egészségmegőrzésben meghatározó szerepet tölthet be a rendszeresen végzett szabadidős sporttevékenység, mely a munkaképesség megtartásán és javításán kívül az önmegvalósítás, a szórakozás, a közösségi tevékenység és vitalitás egyik fontos eszköze. Ezért a lakosság széles rétege számára kell biztosítani az alapvető (szabadidő) sportolási és rekreációs lehetőségeket.

Ez elsősorban a szabadidősport létesítmények biztosításával, illetve megfelelő és programok szervezésével, támogatásával történhet meg – egyre inkább élve a térség adta lehetőségekkel is (szabadidőpark, kosárlabda pálya, szabadtéri kondi parkok, kerékpárutak, stb.).

Célunk az lehet, hogy a sportos életmód érdekében aktivizáljuk az embereket, és ezáltal javítsuk a hajdúszoboszlóiak életminőségét, javulást érjünk el a népegészség terén; hozzájáruljunk a közösségi, családi kapcsolatok erősítéséhez; növeljük a foglalkoztatottak produktivitását; csökkentsük az egyenlőtlenségeket, ezzel hozzájáruljunk a hátrányos helyzetű társadalmi csoportok integrációjához.

**Szervezett formában**

* Kuparendszerű kispályás labdarúgó tornák utánpótlás és felnőtt csapatoknak
* Bocskai futás,
* Gyalogló Világnap,
* Fittnesz napok,
* Aqua Futás,
* Európai Mobilitási Hét / Autómentes Nap,
* Sportegyesületi nyílt napok, szülői napok,
* Intézményi házi bajnokságok,
* Hőgyes Futóbajnokság, Hőgyes Kosárkupa,
* Ovimaraton, Mese akadályverseny

A nem szervezett formában történő szabadidősport-tevékenységnek többféle megjelenési formája van Hajdúszoboszlón: úszás, lovaglás, kosárlabda, labdarúgás, gyalog- és kerékpáros túra, karate, tenisz, fallabda, asztalitenisz, bowling, fitness, body building, horgászat, lábtenisz stb. Ezek jórészt nem önkormányzati tulajdonban sportlétesítményben vagy vállalkozói formában működtetett sportlétesítményekben, iskolák tornatermeiben, avagy a szabadban történnek.

A kerékpározás (mely sok esetben nem sport, hanem hivatáscélú használatot takar) városi feltételei az elmúlt években sokat javultak, és a pályázatoknak köszönhetően javulni is fognak a közeljövőben.  A belterületi kerékpárút-hálózat a nagyforgalmú utak (Szilfákalja, Ady E. u., József A. u., Jókai sor, Dózsa Gy. út, Debreceni útfél) mentén található többnyire.  A külterületi hálózaton elérhető Nagyhegyes és onnan tovább Balmazújváros, valamint később a Hortobágy, a Tisza-tó és Debrecen is. Nyugati irányban megközelíthető a Keleti-főcsatorna (a szakasz felújítása fontos lenne), és hamarosan keleti irányban Ebes. Egyedül a déli irány tekintetében nincs egyelőre teljes megoldás, a vasútfejlesztés kapcsán csak rövid szakasz valósul meg, pedig a Csatornakertben lakók jelentős része használja ezen közlekedési módot.

A kerékpározásnak szoros korrelációja van a helyi turizmus-fejlesztéssel, hiszen az aktív turizmus erősítése kívánatos városi szinten, s a kerékpár az egyik legkönyebben elérhető szabadidős sportág. Az ideérkezők egyre nagyobb számban hoznak magukkal kerékpárokat, vagy bérelnek ki használatra. A kerékpárhálózat, a kerékpáros infrastruktúra (pihenők, tárolók) fenntartása, fejlesztése így nemcsak a városlakókat érinti, hanem turisztikai szempontból is fontos lehet.

A létesítményekben gyakorolt sporttevékenység pedig – ha a túlzsúfoltság miatt igénybe is tudja venni a sportolni vágyó – térítés köteles.

A város sportlétesítmény-gondjai a szabadidősport kapcsán csúcsosodnak ki leginkább. Kevés az igénybe vehető létesítmény.

1. **Nemzetközi sportkapcsolatok, sportturizmus**

Egyre több hajdúszoboszlói sportegyesület épít külföldi kapcsolatot. Rendszeressé váltak a közös edzőtáborok, a nemzetközi tornákra, versenyekre meghívások. A város külföldi kapcsolatépítésének egyik hatékony formája lehet a sport. Megítélésünk szerint a tartalmi területnek jelentős szerepe lehet a testvérvárosi, partnervárosi kapcsolatrendszer tovább építésében.

A sportturizmus jelen van Hajdúszoboszlón, ez egy tovább fejleszthető lehetősége a városnak. A vendéglátás kapacitás mellett a kapcsolódó sport-infrastrukturális feltételek csak részben adottak.

1. **Sportegészségügy**

A sportorvosi szakellátás alapvetően a versenysport egészségügyi hátterét adja, de célszerű lenne a szolgáltatást a rendszeresen szabadidősport-tevékenységet folytatóknak is igénybe venniük.

A sportról szóló törvény 49. § (6) bekezdése arról rendelkezik, hogy az országos sportegészségügyi hálózat működtetése állami feladat, ugyanakkor a törvény 55. § g) pontjában a megyék és megyei jogú városok számára is meghatározza a sportorvosi tevékenység támogatását.

A versenyek, sportrendezvények egészségügyi biztosítása – megfelelő díjazással – a szervező kötelessége. Ez alapvetően az elsősegélynyújtó felszerelésből áll, illetve a sportesemény jellegétől függően mentőszolgálati ügyeletet, orvos vagy egészségügyi szakdolgozó jelenlétét jelenti.

Az országos sportegészségügyi hálózat központja és működtetője az Országos Sportegészségügyi Intézet (a továbbiakban: OSEI).

A területi sportorvosi szakrendeléseket a megyei vezető főorvos irányítja.

**Az OSEI a következő ellátásokat biztosítja, feladatokat látja el:**

*a)* több szakkonzíliumból álló emelt szintű alkalmassági vizsgálat;

*b)* terhelhetőséget megállapító élettani vizsgálat;

*c)* táplálkozási szaktanácsadás;

*d)* sportpszichológiai vizsgálat;

*e)* a nemzeti válogatottak keretorvosi hálózata szakmai tevékenységének összehangolása és működtetése;

*f)* edzőtáborok és az olimpiai központok sportorvosi ellátásának működtetése;

*g)* doppingellenőrző laboratórium működtetése.

*h)* szaktanácsadást végez az egészséges életmód, a táplálkozás és a megfelelő testsúly kialakítása, valamint az emberi szervezet fizikai aktivitásának növelése vonatkozásában.

**A sportorvos a sportegészségügyi ellátás keretében** az *a)*, *b)* és *h)* pontjában foglalt feladatokat az amatőr sportoló háziorvosa, házi gyermekorvosa is elláthatja.Ha a háziorvos, házi gyermekorvos vállalja az *a)*, *b)* és *h)* pontjában foglalt feladatok ellátását, erről írásban tájékoztatja a települési önkormányzat jegyzőjét és az OSEI-t. A háziorvos, házi gyermekorvos nevét, rendelésének helyét és idejét a települési önkormányzat jegyzője a háziorvosi szolgálat hivatalos honlapján vagy más módon, valamint az OSEI a hivatalos honlapján közzéteszi.

A sportolóknak korosztálytól és sportágtól függően évente, félévente részt kell venniük kötelező sportorvosi vizsgálaton. Sajnos a helyi és a megyei sportorvosnál hosszú a „várólista”, gyakorta hetekkel, hónapokkal korábban be kell jelentkezni ahhoz, hogy a sportolók sorra kerüljenek, a szükséges vizsgálatokon átessenek, a versenyzési jogot megkapják.

**Hajdúszoboszló ellátórendszere:**

**A Járóbeteg-Ellátó Centrumban** sportorvosként Dr. Dankó Zsuzsanna főorvosnő rendel, minden héten, szerdán 14:30-tól 17:30-ig.

A rendelés helye a régi épület földszinti rendelője. Az asszisztenciát a Járóbeteg-Ellátó Centrum biztosítja saját költségén, mivel államilag nem finanszírozott rendelésről van szó.

Szintén saját költség a rendeléshez szükséges tárgyi feltételeket megteremtése (pl. többcsatornás EKG készülék, folyamatos az ellátás steril és egyszer-használatos eszközökből, textíliákból).

A rendelésen történő megjelenéshez időpontkérés szükséges, a honlapon és a hirdetményben közzétett ismert mobiltelefonszámon. A telefont főorvosnő személyesen veszi fel, vele kell egyeztetni a rendelés időpontjáról.

A vizsgálaton:

* a rutin állapotfelmérés,
* a rutin belgyógyászati fizikális vizsgálat,
* EKG vizsgálat,
* vizeletvizsgálat tesztcsíkokkal,
* látásélesség vizsgálat Kettesy-féle visustábla olvasással

történik.

Mivel a sportegészségügyi ellátás államilag nem finanszírozott szakorvosi tevékenység, ezért térítésköteles:

18 év alatt:   1000.- Ft/fő,

18 év fölött: 2000.- Ft/fő befizetése történik, a főorvosnő által kiállított számla ellenében.

Hajdúszoboszlón 2017-ben 1707 sportoló vett részt vizsgálton.

2018-ban az eltelt közel 5 hónap alatt már 1030 fő sportoló vizsgálata történt meg, jó kihasználtságú szakfeladat.

**A PrivátPraxis Orvosi Rendelő Dr. Búzás Csaba** (OSEI által regisztrált háziorvos-sportorvos)

Az OSEI-vel történt megállapodás szerint teljeskörű szolgáltatást nyújt sportorvosi szempontból a praxisukba bejelentkező sportolóknak.

Kizárólag amatőr sportolókat vizsgálnak, előzetes telefonos bejelentkezés alapján. A versenyengedélyeket az internetes rendszerben is rögzítik és a szokásos papír alapú dokumentáción túl igazolást adnak ki hogy a versenybírók mit kérdezhetnek le az OSEI online  engedély-ellenőrzési felületén.

Rendelési időnek ugyan kellett megadni bizonyos időintervallumot, de a kialakult szokás szerint a Nővérmobilon (+36202777620) gyakorlatilag minden hétköznap

6.30-10.00 és 17.00-19.00 tudják fogadni a sportolókat.

Magyarországon minden sportorvosi költséget az OSEI fedezne hivatalosan, sportorvosi vizsgálati díj tételként ez így ingyenes kell legyen.

Más jogcímen, ugyanúgy, mint más helyeken a gyakorlat szerint, önkéntesen általában 3.000.- Ft-al szoktak hozzájárulni rendelőnk fenntartásához a sportolók.

Hajdúszoboszló Város Önkormányzata 2017. évi költségvetésében biztosított fedezetet **a Maitland féle manuálterápia beindítására**. A manuálterápia egy fizioterápiás vizsgálati és kezelési módszer, amely fájdalomproblémák, ízületi, izom, és idegi problémák megoldására nyújt segítséget.

A Maitland manuálterápia a tudományos bizonyítékokon alapuló, kifejezetten az egyénre szabott vizsgálódást, és ennek az eredményére alapozott, célzott egyéni terápiát helyezi előtérbe, korosztályi megkötöttség nélkül.

**A leggyakoribb problémák, ahol sikerrel alkalmazható a terápia**:

- hátfájdalmak  
- nyaki panaszok, derékpanaszok   
- kisugárzó fájdalmak  
- *csecsemő és kisgyermekkori  idegi irritáció*, zsibbadások  
- térdfájdalmak  
- könyökfájdalmak, bokaproblémák (szalagsérülés, gyulladás)  
- alagút szindrómák  
**- sportsérülések**

1. **Sportfinanszírozás**

A sportközgazdászok kidolgozták a lehetséges sportfinanszírozási struktúrát, melyet az érintetteknek érdemes megismerni. Fontos szempont az elemzés során: a többcsatornás finanszírozási szerkezetben az önkormányzati csak egy lehetőség.

**Sportfinanszírozási struktúra:**

* *Informális sport*, amikor a sporttevékenység létrejöttéhez nincs szükség üzleti tranzakciók keretében megvalósuló cserekapcsolatra (pl.: repülőtéri kocogás, kültéri kondipark használata, közterületen lévő sportpályák használata)
* *Formális, magánfinanszírozású sport*, amikor a sporttevékenység létrejöttéhez üzleti tranzakció valósul meg (pl.: fitness terem, kondicionáló terem, squash pálya, tenisz pálya, labdarúgó pálya bérlés)
* *Részvételi finanszírozás* (a sportolók saját maguk finanszírozzák a sportolásukat, a sporttevékenység tulajdonosának a sportolótól származó jövedelme meghaladja az összes többi szereplőtől származó bevételek összességét. A sportoló a sportszolgáltatást vásárolhatja belépőjegy, bérlet, egyesületi vagy klubtagsági díj formájában)
* *Külső finanszírozású* (nem a sporttevékenységet végzők és nem is a közösség finanszírozza a sportolást, hanem külső piaci szereplők: a közönségtől, szponzoroktól, médiumoktól és a generált bevételekből származó összbevétel meghaladja a sportoló által fizetett és a közösségi támogatás együttes összegét)
* *Közönség* (belépőjegy)
* *Vállalati, marketingsport* (szponzorálás)
* *Média* (hirdetések eladása miatt finanszíroznak, ebben az esetben a sporttevékenység immár kevéssé a sporthoz, mintsem a televíziós műsorkészítéshez kötődik)
* *Vegyes külső* finanszírozás (a modern sportban nem ritka, hogy bár a külső finanszírozás meghaladja a részvételi magán- és a közösségi finanszírozás összességét, egyik külső magánfinanszírozási forma sem dominál)
* *Vegyes magánfinanszírozás* (a sportolók által a sporttevékenység előállításért fizetett díjának összességében van súlya a közösségi finanszírozással összevetve, csak ennek beszámításával haladják meg a magánfinanszírozó befizetések a közösségi finanszírozást)
* *Közösségi finanszírozású sport* (a közösségtől származó bevételek meghaladják a magánfinanszírozást. A sporttevékenységek esetében a magán és közösségi finanszírozása helyes arányának, egyensúlyának a megtalálása központi problémája a sportfinanszírozási rendszereknek)
* Állami (központi forrásból)
* **Önkormányzati (helyi önkormányzati forrásból)**

A megfelelő finanszírozás nagyon fontos a sport fejlődésének szempontjából, a sportágak eltérő szintje, fejlődésük üteme múlik ennek színvonalától.

A sportról szóló 2004. évi I. törvény rögzíti a sporttámogatás jogszabályi kereteit:

*„55. § (6) Az e törvényben meghatározott feladatai alapján a* ***tízezernél több lakosú helyi önkormányzatok*** *rendeletben állapítják meg a helyi adottságoknak megfelelően a sporttal kapcsolatos részletes feladatokat és kötelezettségeket, valamint a költségvetésükből a sportra fordítandó összeget.”*

Hajdúszoboszló Város Önkormányzatának Képviselő-testülete a törvényi előírásnak megfelelően megalkotta a sportról szóló 12/2006. (IV.27.) önkormányzati rendeletét és évente költségvetési rendeletében biztosítja a sportfeladatok megvalósításának forrását.

Az önkormányzati sportfinanszírozást elsősorban a jogszabályi előírások, kötelezettségek, valamint az önkormányzat által megfogalmazott elvek, prioritások, és azok következetes betartása határozzák meg. Sajnos a sporttörvényből is hiányoznak a fedezeti források, az Önkormányzat saját forrásaiból fordít a sport céljaira.

A sporttevékenység támogatása területén az Önkormányzat ***nem fenntartóként****,* hanem ***támogatóként*** járul hozzá a sportszervezetek működéséhez.

**Az önkormányzati sporttámogatás általános formái:**

* közvetlen sportcélú anyagi támogatás helyi sportszervezet, intézmény részére;
* önkormányzati tulajdonú, fenntartású sportlétesítmény fenntartása, használatának biztosítása edzésekre, sportrendezvényekre, sportcélú feladatokra;
* nem önkormányzati tulajdonú sportlétesítmény használatának támogatása;
* közterületeken lévő szabadtéri sportpályák karbantartása, fejlesztése, az Önkormányzat illetékességébe tartozó közterületek – kedvezményes vagy ingyenes – használatának biztosítása sportrendezvényekhez;
* szervezési, irányítási feladatok elvégzése, azokban közvetlen együttműködés a sportszervezetekkel.

Az Önkormányzat céljai elérése érdekében **elsősorban** a sporttevékenység koordinálást, a sportlétesítmények működtetését, szabadidősport események szervezését, utánpótlás neveléssel foglalkozó sportegyesületek támogatását vállalja fel.

Hajdúszoboszló Város Önkormányzatának Képviselő-testülete költségvetési rendeletében évi rendszerességgel külön keretet határoz meg a **Városi Sport és Utánpótlás** támogatására.

A rendelet vonatkozó pontja értelmében a képviselő-testület a sportalap felhasználás jogát átruházta a Turisztikai, Kulturális, Sport Bizottságra. A rendelet a felhasználás módját és lehetőségeit szabályozza:

* a bizottság az előirányzatokból államháztartáson kívülre kizárólag **nyílt pályázati eljárással** adhat támogatást.
* a bizottság a pályázati kiírás szövegét, az elbírálás szempontrendszerét e rendelkezések alapján határozza meg, támogatást csak ezen feltételeknek megfelelő pályázatra nyújthat.
* a támogatást igénylők kötelesek a pályázatukhoz csatolni tevékenységük/működésük részletes bemutatását (a polgármesteri hivatal a döntés-előkészítés során az azonos tartalmú pályázatokról tájékoztatót készít az érintett bizottságok számára).
* a nyújtott támogatásra vonatkozóan támogatási szerződést kell kötni.
* a rendelkezésre álló keretösszeg maximum 20%-áig tartalékot képezhet.
* a tartalékból csak olyan célra, feladatra adható támogatás, amely igazolhatóan a nyílt pályázati eljárást követően keletkezett, és megvalósítása ebben az évben indokolt.
* a pályázaton kívüli támogatás esetén is követni kell a pályázati eljárásban megfogalmazott formai és tartalmi elemeket.

Hajdúszoboszló Város Önkormányzatának Turisztikai, Kulturális, Sport Bizottsága évi rendszerességgel a költségvetésben elkülönített **Városi Sport és Utánpótlás keretből** elnyerhető támogatásokra a helyben szokásos módon pályázati felhívást tesz közzé.

**Pályázni lehet:**

* a városban működő az egyes sportágak bajnokságaiban, korosztályos bajnokságaiban versenyző **sportegyesületek sport és utánpótlás nevelő munkájának támogatására**.

**A pályázók köre:**

* **sportegyesületek,** akik csapataikat, utánpótlás csapataikat, sportolóikat a sportág országos szakszövetsége által, annak előírásai szerint szervezett bajnokságban, ranglista versenyeken szerepeltetik és versenyzőiket legalább heti három edzéssel készítik fel.

**A pályázat benyújtásának feltételei:**

a) támogatás annak a pályázónak nyújtható,

* + amelynek székhelye vagy telephelye Hajdúszoboszló,
  + akik tagjai az országos sportági szakszövetségnek,
  + előző évi elszámolásukat határidőre benyújtották
  + a bíróság a pályázat kiírása évének első napja előtt legalább egy évvel nyilvántartásba vett

b) a pályázatnak tartalmaznia kell a célfeladat megjelölését, a megvalósítandó szakmai program részletes leírását foglalkozási, vagy edzéstervet, költségvetést, külön megjelölve az önerő összegét. Az edzésterv tartalmi követelményeiről az iroda tájékoztatást ad.

A keretből a bekerülési költségek legfeljebb 70 %-áig és sport pályázat esetében maximum 700.000.-Ft-ig lehet pályázni.

**A pályázat elbírálása:**

A pályázatokat a Turisztikai, Kulturális, Sport Bizottság bírálja el, illetve dönt a támogatás mértékéről, a pályázat benyújtási határidejét követő 30 napon belül.

Határidőn túl, vagy nem szabályszerű formanyomtatványon beadott, illetve bármely más okból a kiírásban foglalt követelményeknek nem megfelelő pályázatot a bizottság nem bírálja el; hiánypótlásra, utólagos módosításra nincs lehetőség.

**A bizottság az érvényes pályázatokat, az alábbi szempontrendszert figyelembe véve értékeli:**

* a pályázat megfelelése a kiírás tartalmi és formai követelményeinek, a koncepció, a feladat, a program szakmai megalapozottsága, céljának, tartalmának kidolgozottsága, szakmai színvonala,
* a pályázó eddig végzett szakmai munkája, eredményei, tevékenységének összhangja a tervezett feladat, program célkitűzéseivel,
* rendszeres sport-tevékenységet biztosító egyesületi működés,
* a sportág vagy a sporttevékenység hagyományai, népszerűsége,
* a résztvevők száma, közülük a helyi állandó lakosok aránya,
* a szervezet utánpótlás-nevelő tevékenysége, a fiatalok bevonása, közreműködése a feladat, program megvalósításában,
* ingyenes és mindenki számára elérhető, nyilvános programok
* a költségvetés megalapozottsága, realitása, a saját forrás/önrész mértéke,
* a rendezvény, a program várható eredménye/hatása az érintett célcsoportra és helyi közösségre.

Kuparendszerben való versenyeztetés költségeihez akkor járul hozzá, ha az adott korosztályban nincs az illetékes szakszövetség által szervezett bajnokság.

**Az eredményhirdetés** a városi portálon ([www.hajduszoboszlo.eu](http://www.hajduszoboszlo.eu) [Önkormányzat](http://exch/exchange/feher.adrienn/Beérkezett%20üzenetek/felhívás.EML/Pályázati%20felhívás%20-%20turisztikai%20célkeret.doc/C58EA28C-18C0-4a97-9AF2-036E93DDAFB3/Titkárság%202011-2012/feher.adrienn/Dokumentumok/CA/CA_2011/p_csomag/?dom=BAAFKGQA&fmn=BAAFKAUS&prt=BAAFKAPH&men=BAAFKAUW)/ pályázatok) való megjelentetéssel történik, a nyertes pályázókat a bizottság levélben értesíti.

Ha a támogatott tevékenység nem, vagy csak részben valósul meg, akkor a támogatást, illetve annak arányos részét vissza kell fizetni legkésőbb a pályázatban a tevékenység záró időpontjaként megjelölt időpontig és erről a bizottságot értesíteni szükséges. Ennek elmulasztása esetén a pályázó következő évi pályázatát a bizottság nem bírálja el.

A támogatás felhasználásáról az erre a célra meghatározott **formanyomtatványokon** szerződés szerint kell elszámolni a Bizottság felé.

**A részletes szakmai beszámoló tartalma:**

A szervezet tárgyévi eredményének bemutatása, a megvalósult működési feltételek javítását célzó intézkedések, beszerzések, illetve a működés során felmerült számlákkal, alátámasztó dokumentumokkal igazolt költségek felsorolása.

**A pénzügyi beszámoló tartalma:**

A becsatolt, számviteli szabályoknak megfelelő bizonylatokon szerepeltetni kell a támogatási szerződés számát és a célra felhasznált összeget. Az ezt az információt már tartalmazó számlák másolatait hitelesíteni szükséges. A kötelezettségekről a teljesítést igazoló bizonylatot (utalással történő teljesítés esetén banki kivonat, ha átutalásos számla készpénzzel rendeződik, akkor pénztári bizonylat, a készpénzes fizetésnél pedig készpénzes számla, amire rá van vezetve, hogy fizetve) is mellékelni kell.

Az elszámolás elfogadásáról a Polgármesteri Hivatal Pénzügyi Irodája 30 napon belül dönt.

250.000.- Ft feletti összegű támogatás esetében a pályázó köteles elszámolásában bemutatni a támogatott cél/feladat további szükséges költségeinek fedezetét is, kétség esetén a bizottság a dokumentumokat a polgármesteri hivatal szakemberével ellenőriztetheti.

Azt a támogatottat, amely az elszámolást határidőben nem nyújtja be, vagy benyújtott elszámolását a bizottság nem fogadja el, a képviselő-testület - a támogatás teljes-, vagy részösszegének visszakövetelésén túl - legfeljebb 3 évre kizárhatja az önkormányzati támogatásokra pályázók köréből.

A 2011. évi sporttal összefüggő elfogadott törvénymódosítások lehetőséget adnak a látványcsapatsportágakgazdasági társaságok nyereségadójából történő finanszírozására, sporttámogatáshoz kapcsolódó adókedvezmény igénybevételére. Ily módon a hajdúszoboszlói sportszervezetek is komoly bevételre tehetnek (és tesznek is) szert, amely nemcsak az életben maradásban segíthetnek, hanem az előrelépést (szakmai, infrastrukturális, létszámnövekedés stb.) is garantálhatják.

1. **Létesítményfeltételek**

**Városi Sporttelep Hajdúszoboszló, Sport u. 14.** (folyamatosan karbantartott)

Füves labdarúgó pálya

Atlétikai pálya

Műfüves pálya

Lelátó

Klubház, öltözők, technikai szoba, szertárak

**Városi Sportház Hajdúszoboszló, Rákóczi u. 60-64.** (folyamatosan karbantartott)

20m x 40m sportpadlós pálya, lelátó

4 öltöző, bírói öltöző

Technikai szobák, tanterem

Szertárak

**Árpád Uszoda Hajdúszoboszló, Böszörményi u. 35.** (folyamatosan karbantartott)

8 pályás 50m-es sportuszoda, lelátó

Öltözők, technikai szoba

Tanmedence, melegvizes medencék

Kondi terem, szauna

**Hungarospa Sportcentrum, József Attila u. 25.** (folyamatosan karbantartott)

Salakos teniszpályák

Sportsátor 20m x 40m műfüves pálya

Szabadtéri strandröplabda pálya, lábtenisz pálya

20m x 40m salakpálya

**Volt Széchenyi Kollégium (Szép Ernő utca)** (folyamatosan karbantartott)

Ökölvívásedzésre kialakított terem

Füves labdarúgó edzőpálya

**Repülőtér, sportrepülőtér** (folyamatosan karbantartott)

Klubház, hangárok, irányító torony,

A repülés sportág szakterületeinek otthont adó engedéllyel rendelkező füves repülőtér

**GÁZLÁNG sporttelep Gázlán utca** (teljes felújításra szorul)

Füves labdarúgó edzőpálya

**Általános és középiskolák sportlétesítményei**

Intézményeknél részletezve

**Közterületek sportpályái**

Extrémsport pálya, Böszörményi út

Rekortán kosárlabda pálya, Bányász u. (Hőközpont)

Szabadtéri kondiparkok, Kölcsey u, Sport u.

20m x 40m bitumenes sportpálya, rekortán futópálya, *(„D” típusú szabadtéri kondipark kivitelezés alatt),* Galgócz sor

**Több funkciós szabadidő sportközpont, Kemping utca 1.** *(Kivitelezés alatt)*

1. **Feladatok, fejlesztési elképzelések**

Az Önkormányzat továbbra is kiszámítható szerepet vállal a város sportéletében, lehetővé kívánja tenni hogy a sport valamennyi társadalmilag hasznos funkciója érvényesüljön és értékeinek megfelelő támogatást, nyerjen.

Az Önkormányzat az anyagi lehetőségei függvényében továbbra is **támogatja**a városi sporttevékenységet, feladatának tekinti a saját tulajdonú **sportlétesítmények fenntartását**, állagának megóvását, lehetőség szerinti korszerűsítését, fejlesztését. **Együttműködik a sporttal foglalkozó helyi szervezetekkel*.***

**Óvodai testnevelés**

A mozgásszegény életmód kompenzálása nagy kihívást jelent a mai kor óvodapedagógusai számára. Azonban azt is tudjuk, hogy az óvodai mozgáskultúra fejlesztése, az igény kialakítása alkalmas az **életen át tartó sport megalapozására**, ha azt tudatosan építjük fel.

Ehhez a tudatossághoz szükség van egy jól megfogalmazott, és következetes szakmai programra, mely segítségével elérhetik céljaikat:

* Szakszerűen felépített testnevelés foglalkozások, szabad mozgásos játékok.
* Széleskörű mozgásformák biztosítása.
* Egyre több szabadban tervezett mozgások biztosítása.
* Eszközök bővítése, életkoroknak megfelelően.
* Sportágak technikai ismerete.
* A játék és a mozgás összhangjának biztosítása.
* Biztonságos mozgáskörnyezet kialakítása.

Távlati igények

* Továbbra is a vízhez szoktatás, úszás oktatás biztosítása.
* Az Ovi-sort keretein belül műfüves pályákra való pályázati lehetőség minden óvoda számára ahol a hely biztosított (eddig 3 óvoda kapott erre lehetőséget).
* A műfüves pályákra újabb sportok bevezetése, melyek még nem jelentek meg óvodai szinten.
* Sporteszközök bővítése, korszerűsítése.
* Játszótéri eszközök korszerűsítése.
* Óvodapedagógusok mozgással kapcsolatos tudásbővítése, képzése.
* Óvodák közötti sportrendezvények, családi vetélkedők megszervezése.

**Iskolai testnevelés, diáksport**

Az együttműködés folytatása és gondozása az Önkormányzat, a Tankerület, a köznevelési intézmények és a városban működő sportegyesületek között.

Továbbra is támogatott az úszásoktatás, a diákolimpiai versenyeken való részvétel. Önkormányzati szintű elismerés a diákolimpikonok részére.

**Utánpótlásnevelés, tehetséggondozás, versenysport**

Az anyagi támogatás odaítélésében, létesítmény feltételek biztosításában továbbra is előnyt élveznek azok a városi sportegyesületek, akik utánpótlás csapataikat, sportolóikat a sportág országos szakszövetsége által, annak előírásai szerint szervezett bajnokságban, ranglista versenyeken szerepeltetik és versenyzőiket legalább heti három edzéssel készítik fel.

Lehetőségekhez mérten atlétika sportág utánpótlás bázisának kialakítása az iskolai sportra alapozva.

Folyamatos edzőképzés, edző továbbképzés. A sportegyesületi támogatásnál kiemelten figyelembe vehető tevékenység.

**Szabadidősport**

A megfogalmazott és látens igények figyelembe vételével továbbra is kezdeményezőként közre kell működni, illetve meg kell szervezni a szabadidős sporteseményeket (kupa rendszerű labdarúgó tornák, egyesületi nyílt napok, futó, gyalogló események, stb.)

A kerékpár utak tekintetében a legnagyobb problémát a Dózsa Gy. út kivezető szakaszának hiánya, valamint az osztott használatból (Pl. Ady E. út, József A. u.) eredő konfliktusok jelentik. Utóbbira célszerű több helyen is felhívni a figyelmet, míg előbbivel kapcsolatban felvetődik, hogy a Magyar Állammal egyeztetni lenne célszerű a lehető legjobb megoldás kialakítása tekintetében (a jelenlegi terv itt is osztott használattal számol, mely a páros oldalban komoly problémákat okozhat az ott élőknek).

**Sportfinanszírozás**

Hajdúszoboszló Város Önkormányzatának Képviselő-testülete továbbra is évente költségvetési rendeletében célkeretet különít el a sportfeladatok megvalósításának forrásaként. A sportalap felhasználás jogát átruházza a Turisztikai, Kulturális, Sport Bizottságra. A rendelet a felhasználás módját és lehetőségeit szabályozza.

**Sportlétesítmény**

Az Önkormányzat tulajdonában lévő sportingatlanok, köztéri sportlétesítmények, játszóterek folyamatos karbantartása, felújítása.

A város költségvetési lehetőségeitől, valamint egyéb támogatási forrásoktól, pályázati kiírásoktól függően törekedni kell az önkormányzati sportlétesítmények, a közterületeken lévő sportpályák ***fejlesztésére, újak építésére***. Mindezek érdekében az Önkormányzatnak – a pályázatra jogosult sportegyesületek bevonásával és koordinálásával – szerepet kell vállalnia a társasági adó felhasználásával megvalósuló infrastrukturális fejlesztésekben.

**Konkrétan:**

* **Szabadidő Sportcentrum** megépítése.
* A volt **„Gázláng Sporttelep”** pályázati pénzből történő felújítása, munkacsarnok építés.
* A Galgócz sor és a Médy István utca közötti szabadidős sportlétesítmény továbbfejlesztése („D” típusú kondipark, világítás folyamatban).
* Továbbra is keressük a lehetőségét pályázati rendszeren kívüli, egyedi elbírálás alapján állami finanszírozásban Sportcsarnok létesítésére.

Hajdúszoboszló, 2018. június 1.

Máté Lajos sk. Varga Imre sk.

bizottsági elnök humán-közszolgáltatási

irodavezető-helyettes